‘n Keur van konfyt | Landbou
Landbou / Leefstyl / Resepte / ‘n Keur van konfyt
‘n Keur van konfyt
4 Maart 2004 Suikertande sal saamstem: Niks wat jy in ‘n blik koop kom naby die smaak van tuisgemaakte konfyt nie. Dié keer het ons effens afgewyk van die gewone en konfyt gekook met droëvrugte, pynappel en selfs whisky!
‘n Konfyt met ‘n besondere geur. Probeer dit op warm roosterbrood of croissants.
250 g droë appelkose, gesnipper
1 blik (470 g) fyn pynappel in stroop
60 ml grenadellapulp
3 groot piesangs, gesnipper
Laat week die appelkoosstukkies oornag in die water. Meng die volgende dag die appelkose en die weekwater en pynappel saam in ‘n kastrol. Verhit tot kookpunt en laat prut vir 15 minute. Voeg die sap en grenadellapulp by, verlaag die hitte, bedek en laat prut vir 10 minute. Voeg die suiker by en roer tot gesmelt (moenie kook nie). Voeg die piesang by, verhit weer tot kookpunt en laat prut onbedek vir ongeveer 20 minute of tot die konfyt begin stol as ‘n bietjie op ‘n koue piering geskep word. Laat staan vir 5 minute en giet dan die warm konfyt in gesteriliseerde flesse. Verseël dadelik.
Lewer 1,5 liter konfyt.
2 kg vars pynappel, skoongemaak en grof gekap
150 ml vars suurlemoensap
Meng die pynappel, water en suurlemoensap in ‘n kastrol en verhit tot kookpunt. Verlaag die hitte en laat prut liggies vir ongeveer 1 uur of tot die pynappel sag is. Verwyder van die hitte en voeg die suiker by. Roer tot gesmelt. Plaas terug op die hitte en laat prut vir 30 minute of tot die konfyt stol as ‘n bietjie daarvan op ‘n koue piering geskep word. Giet die warm konfyt in gesteriliseerde flesse en verseël dadelik.
Lewer ongeveer 1,5 liter konfyt.
Lemoenmarmelade met whisky
1 kg (ongeveer 4) lemoene
ongeveer 2,4 kg suiker
Sny die lemoene met skil en al in baie dun skyfies (hou die pitte). Plaas die pitte en 250 ml van die water in ‘n bakkie, bedek en laat staan eenkant. Plaas die gesnyde vrugte in ‘n groot bak en giet die res van die water bo-oor. Laat staan die twee bakke oornag. Giet die pitte se weekwater oor die bak met die gesnyde vrugte af en gooi die pitte weg. Verhit alles in ‘n kastrol tot kookpunt. Bedek en laat prut vir 1 uur of tot die vrugte sag is. Laat een koppie suiker vir elke koppie vrugtemengsel toe. Voeg die suiker by en roer, sonder om te kook, tot gesmelt. Verhit tot kookpunt en laat prut onbedek vir 40 tot 60 minute of tot die marmelade ‘n jellie vorm as ‘n bietjie op ‘n koue piering geskep word. Laat staan vir 5 minute, roer die whisky by en giet dan die warm konfyt in gesteriliseerde flesse. Verseël dadelik.
Lewer 2,5 liter marmelade.
Meer oor konfyt
Konfyt: Fyn vrugte en suiker wat saam gekook word tot setpunt. Konfyt is dik genoeg om gesmeer te word by kamertemperatuur.
Konserf: Heel of groot stukke vrugte in ‘n dunner stroop.
Jellie: Word van deurgesygde sap van vrugte en suiker gemaak. ‘n Goeie jellie is deurskynend, nie wolkerig nie en is ferm genoeg om sy vorm te hou, maar sag genoeg sodat dit maklik met ‘n lepel geskep kan word.
Gebruik altyd skoon, pas gesteriliseerde flesse om konfyt in te bottel en steriliseer die deksels ook goed. Moenie flesse met geroeste deksels gebruik nie.
Gebruik eerder ‘n té groot kastrol — konfyt kook dan vinniger en die eindproduk het ‘n mooier kleur.
Bêre flesse op ‘n koel, droë donker plek — dit behoort ‘n jaar lank te hou.
Sodra konfytflesse oopgemaak is, bêre in die yskas.
Kommentaar (4) “‘n Keur van konfyt” suzette	geniet die resepte
10 Junie 2015 at 09:32	Suzette	Kommentaar Ek geniet vreeslik baie al die heerlike resepte. Het al baie afgeskryf en gemaak. Sal dit waardeer as ek die resepte op my epos kan kry. Groete
9 Augustus 2015 at 17:56	Jan Bezuidenhout	Suzette, ons stuur dit nie per e-pos uit nie. Besoek ons webwerf, jy kan al die resepte gratis hier lees.
10 Augustus 2015 at 14:57	Belinda Erasmus	Goeienaand
Ek het n klein winkeltjie genaamd Jembekkie in Parys onlangs oopgemaak en is opsoek na konfyte wat ietwat anders is as die gewone. Is daar dalk n moontlikheid dat julle vir my n paar bottels van die vrugteslaai konfyt en pynappel konfyt kan voorsien? Indien wel, dan sal ek dit waardeer as n pryslys ook vir my gestuur kan word.
15 November 2015 at 20:47	Lewer kommentaar
Stem saam (100%, 3 Stemme)
Aantal stemme: 3
Hoe versag jy die risiko in boerdery? Verskeie kundiges gee hul menings by een van die Nasie in Gesprek-sessies tydens die Nampo-Oesdag.
Ten spyte van al die negatiwiteit en struikelblokke wat transformasie, grondhervorming en swart bemagting bring, is daar tog wonderlike suksesstories uit eie bodem. Uit die Nasie in Gesprek-sessies by die Nampo-Oesdag.